**6-րդ կրթական հարթակ**

**10-րդ շաբաթ**

**Ստուգողական աշխատանք։**

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** Անհրաժեշտությանդեպքումուխտիտեքստընորիցմեկնաբանել։
* **Առաջին քառորդի ամփոփում/ստուգողական թեստ**

***Նոր դաս։***

* **Գրականություն - ԴԳ, Մայրենի 5, էջ 36, «Այգեպան Մոսին» Մկրտիչ Կորյուն**
* **Բառագիտություն –** *այգեպան, համբավ, սուրալ, նժույգ, նսեմացնել* բառերի բացատրությունները, թեմատիկ հոմանիշներն ու հականիշները
* **Քերականություն – Ձայնավորների ուղղագրություն։ Ը** ձայնավորի ուղղագրությունն ու ուղղախոսությունը (էջ 41)
* **Մշակույթ –** Մարտիրոս Սարյանի կենսագրություն

**Գրականություն - «Այգեպան Մոսին» Մկրտիչ Կորյուն /էջ 36/։**

* Քո բառերով հակիրճ շարադրիր պատմության բովանդակությունը:
* Նկարագրիր Մոսու այգին, ինչպիսի՞ն է այն։
* Քո կարծիքով Մոսին հարու՞ստ էր։ Ո՞վ էր ավելի հարուստ, թագավո՞րը, թե՞ Մոսին։ Հիմնավորիր կարծիքդ։
* Քո կարծիքով ի՞նչ էր նշանակում թագավորի տեսլիքը։ Ինչու՞ Մոսին կաղնի դարձավ։
* Ի՞նչ ես կարծում, պարտադի՞ր է արդյոք, որ մարդն իր խոսքի տերը լինի։ Ինչու՞ թագավորը դրժեց իր խոսքը։

**Բառագիտություն**

* Բառատետրում (բացատրական մասում) արտագրել և սովորել հետևյալ բառերն ու *դրանց բացատրությունները*
* *Այգեպան – այգին մշակող մարդ*
* *Համբավ – մարդու մասին կարծիք*
* *Սուրալ – սլանալ*
* *Նժույգ – ձի, երիվար*
* *Նսեմացնել – ցածրացնել*
* Բառատետրում գրել և սովորել հետևյալ բառերի հոմանիշները
* *Վերջալույս – մայրամուտ*
* *Ընկղմվել – սուզվել*
* *Ճախրել – սավառնել*
* *Զայրանալ - բարկանալ*
* *Ընծայել - նվիրել*
* Բառատետրում գրել և սովորել հետևյալ բառերի հոմանիշները
* *Ուժ – թուլություն*
* *Հաղթանակ – պարտություն*
* *Գոհ – դժգոհ*
* *Հագենալ – ծարավել*
* *Գովել – փնովել*

**Քերականություն*-* Ձայնավորների ուղղագրությունն ու ուղղախոսությունը։ *Ը* ձայնավորի ուղղագրությունն ու ուղղախոսությունը (էջ 41):**

* Բառասկզբում **Ը** հնչյունը գրվում է միայն **Ղ-**ից, **Մ-**ից **և Ն-**ից առաջ, ինչպես նաև **ը**ստ բառում։ Օրինակ՝ **ը**մբոստ, ընթանալ, ըղձալի և այլն։
* Բառամիջում **Ը**-ն գրվում է միայն ը-ով սկսվող բառարմատի դեպքում։ Օրինակ՝ գործընկեր, անընդմեջ, անընդունելի և այլն։
* Նաև **Կ** և **Չ** մասնիկներից հետո։ Օրինակ՝ կընկնի, չընդունել և այլն։
* Որոշ ձայնարկություններում՝ թըխկ, շըխկ և այլն։
* Մյուս դեպքերում բառամիջում լսվող **Ը**-ն չի գրվում։

**Հարցերին պատասխանելու կամ առաջադրանքները կատարելու համար սովորողը պետք է իմանա․**

* Որոնք են **Ը** ձայնավորների ուղղագրության ու ուղղախոսության կանոնները։

**Մշակույթ – Մարտիրոս Սարյան, կենսագրություն**

Մարտիրոս Սարգսի Սարյանը ծնվել է փետրվարի 16 -ին, 1880թ., Նոր Նախիջևանում: Նա մեծանուն հայ նկարիչ է: Նրան նաև անվանել են գույների վարպետ կամ գույների կախարդ:

Մարտիրոս Սարյանի նախնիները գաղթել են Ղրիմ, որտեղից նրանց շառավիղները տեղափոխվել են Նոր Նախիջևան: Սարյանը 1895 թ-ին ավարտել է Նոր Նախիջևանի հայ-ռուսական հանրակրթական, 1903 թ-ին՝ Մոսկվայի գեղանկարչության, քանդակագործության և ճարտարապետության ուսումնարանները, կատարելագործվել Վալենտին Սերովի և Կոնստանտին Կորովինի դիմանկարի արվեստանոցում:

Սովորելու տարիներին ստեղծել է մոր՝ Ուստիան Սարյանի (1898 թ.), Սոֆյա Միանսարյանի (1903 թ.) դիմանկարները, «Ինքնանկարը», «Մայրավանքը» (երկուսն էլ՝ 1902 թ.) և այլ գործեր: 1901 թ-ին Սարյանն առաջին անգամ եղել է Երևանում, Աշտարակում, Վաղարշապատում, Սևանում, 1902 թ-ին՝ Անիում:

«Բնությունն արարում է մարդուն, որպեսզի հենց մարդու միջոցով տեսնի իրեն և հիանա իրենով: Մարդը բնություն է, բնությունը` մարդ, ուստի մահ գոյություն չունի»:

**Հարցեր և առաջադրանքներ՝**

* Ո՞վ է Մարտիրոս Սարյանը։
* Որտե՞ղ է ծնվել նա։
* Սարյանի թանգարանում եղե՞լ ես։
* Ո՞ր կտավներին ես ծանոթ։
* Դիտիր Սարյանի կտավները և գրիր փոքրիկ շարադրություն «Սարյանական գույներ» վերնագրով։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Անսխալ կարդալ տեքստը, վերարտադրել սեփական խոսքերով և պատասխանել նյութին վերաբերվող հարցերին
* բացատրել հանձնարարված բառերը
* ներկայացնել բանաստեղծության հերոսներին և հիմնական գաղափարը
* մասնակցել խմբային աշխատանքին:
* Մասնակցել խմբային աշխատանքներին։